stanford-oval/wikipedia huggingface dataset:
הדסון מוהוק
ביוגרפיה

בגיל 15, בריצ'רד (תחת הכינויי DJ Itchy) היה המתמודד הצעיר ביותר מהממלכה המאוחדת שהעפיל לגמר תחרות ה-DMC. הופעותיו הראשונות היו בחסות תחנת הרדיו של אוניברסיטת גלאזגו, סאבסיטי (באנגלית: Subcity Radio), בין היתר הופיע בערבי "טרנטייבל סיינס" בשם DJ Mayhem.
בריצ'רד הפך ל"הדסון מוהוק" לאחר שראה את השם חרוט על פסל במסדרון המעונות.
בשנת 2009, הד'סון מוהוק הוחתם בווארפ רקורדס, זאת למרות רפרטואר דליל של קטעים שלו ששוחררו באופן רשמי עד כה. למעשה, רוב הקטעים שלו היו טארקים לא רשמיים ומיקסים שהופצו באינטרנט. הקטע הראשון ששחרר באופן רשמי וקיבל תשומת לב משמעותית נקרא "Spotted" ונכנס לאוסף Beat Dimensions, Vol. 1, דבר שהוביל לפרסום הקטע "Free Mo" באוסף Choices, Vol. 1.
בשנת 2008, שחרר את האי.פי. !Ooops בלייבל לאקי מי/וויירבלוק, שהפך במהרה לסנסציה בסצנת מוזיקת האנדרגראונד.
בשנת 2009, הוא תרם קאבר לשיר של Jimi Tenor לאוסף (Warp20 (Recreated.
בשנת 2012, החל המפיק הסקוטי לעבוד על סדרת שיתופי פעולה עם קניה וסט, דבר שהוביל למספר אזכורים בקרדיט ההפקה על האלבום Cruel Summer.
ב-17 בינואר 2013 הוכרזה באופן רשמי החתמתו של הדסון מוהוק בלייבל GOOD Music בתור מפיק.
בתאריך ה-3 באוגוסט 2012 הדסון מוהוק הופיע במועדון הבלוק (The Block) בתל אביב.
סגנון

סגנונו מושפע מאוד מכישוריו על הפטיפונים, הוא קיבל שבחים על גישתו מוחצת הז'אנרים, שבה הוא מצליח לתמרן סגנונות מוזיקה שונים ומחבר ביניהם באופן מעורר השראה.
עבודה נוספת

בנוסף לעבודתו כאמן סולו, הדסון מוהוק שיתף פעולה עם מייק סלוט בתור הרלדס אוף צ'יינג', בו שחרר סדרת תקליטים בלייבל All City Records.
הוא שימש כדיג'יי/מפיק בהרכב ההיפ הופ Surface EMP.
הפיק את אלבום הבכורה של הלהקה Egyptian Hip Hop ששוחרר באוגוסט 2010.
הקטע "100hm" הופיע במשחק GTA V.
ב-2008, במסגרת סיבוב ההופעות הראשון של הלייבל לאקי מי בצפון אמריקה, הוא הכיר את האמן Lunice ויחד איתו הקים את ההרכב TNGHT.
דיסקוגרפיה > אלבומים

Butter (Warp Records), 2009
דיסקוגרפיה > מיני אלבומים EPs

LuckyMe EP Surface Emp (Far Cut Records), 2005
Choices Vol.1 EP Ubiquity Records (Ubiquity), 2007
Puzzles EP Heralds of Change (All City), 2007
Secrets EP Heralds of Change (All City), 2007
The Now EP Lukid (Werk), 2007
Cycling EP Super Smoky Soul (Circulations), 2007
Polyfolk Dance EP (Warp Records), 2009
Satin Panthers EP (Warp Records), 2011
דיסקוגרפיה > הפקות

The Luv (Mo mix) - Buddy Leezle, 2008
Show Me (featuring Hudson Mohawke) - Declaime (Ramp Recordings), 2008
Room Mist (EP) – Nadsroic (LuckyMe), 2009
Some Reptiles Grew Wings (EP) – Egyptian Hip Hop (Moshi Moshi), 2010
Mercy – קניה וסט בהשתתפות ביג שון, Pusha T‏ ו-2 Chainz‏ (Cruel Summer), ‏2012
Bliss – ג'ון לג'נד & Teyana Taylor‏ (Cruel Summer), ‏2012
The One – קניה וסט & ביג שון בהשתתפות 2 Chainz,‏ Marsha Ambrosius‏ & Cocaine 80s‏ (Cruel Summer), ‏2012
To the World – קניה וסט בהשתתפות אר. קלי & Teyana Taylor‏ (Cruel Summer), ‏2012
Jumanji - אזיליה בנקס (Fantasea), ‏2012
PIERCE‏ - Dominic Lord, ‏2012
I Am a God - קניה וסט (Yeezus),‏ 2013
Blood on the Leaves - קניה וסט (Yeezus),‏ 2013
Connect - דרייק (Nothing Was the Same),‏ 2013
Hold On (בהשתתפות ריק רוס) - Pusha T‏ (My Name Is My Name),‏ 2013
דיסקוגרפיה > הפקות נוספות

Hudson's Heeters Hudson Mohawke (promo cassette and download), 2005
Show You 12" Heralds of Change (All City), 2006
2007 ,(Cold Liffey 12" O'Liffey Cousins (All City
Sittin on the Side 12" Heralds of Change (All City), 2007
Eggs n Cheese 12" G Frequency (All City), 2007
Beat Dimensions Vol1 LP Jay Scarlett & Cinnaman present (Rush Hour), 2007
Alex Smoke & Non Gentic Hudson Mohawke (Hum and Haw), 2008
Hud Mo says Ooops! Hudson Mohawke [LuckyMe/Wireblock), 2008
7x7x6 Hudson Mohawke (All City), 2008
Room Mist EP Nadsroic/Hudson Mohawke (LuckyMe), 2009
Paint The Stars ft. Wednesday Nite (Warp Records), 2009
Tried For Your Love Krystal Klear (All City), 2010
FUSE Hudson Mohawke (Dirt 3), 2011
TNGHT Hudson Mohawke x Lunice (Warp), 2012
FUSE Hudson Mohawke (Sleeping Dogs), 2012
100hm Hudson Mohawke (Grand Theft Auto V), 2013
ההגנה האזרחית הסורית

| --- | --- |
 תחום:  הגנה אזרחית
 שפה רשמית:  ערבית
 מדינה:  האופוזיציה הסורית 
 מטה הארגון:  הולנד אמסטרדם   טורקיה איסטנבול
 מקום פעילות:  סוריה סוריה
 מייסדים:  ג'יימס לה מסורייה
 חברים:  2,850 מתנדבים
 מנכ"ל:  ראאד על-סלאח
 תקופת הפעילות:  2014–הווה (כ־10 שנים)
 פרסים והוקרה:  פרס הקיום הנכון (2016) 
 ‏ syria civil defense
 
ההגנה האזרחית הסורית (באנגלית: Syrian Civil Defence ובקיצור SCD; בערבית: الدفاع المدني السوري. מוכר גם בשם: הקְסָדות הלבנות), הוא ארגון הגנה אזרחית הפעיל במלחמת האזרחים בסוריה באזורים שבשליטת המורדים וכוחות האופוזיציה ומורכב ממתנדבים. ההג"א הסורית נתמכת כספית על ידי קרן Mayday Rescue שממומנת בעיקר על ידי ממשלות מערביות. הארגון היה מועמד לקבלת פרס נובל לשלום בשנת 2016.
הקמה

את הרעיון להקמת ארגון מתנדבים אזרחי יזם יועץ אבטחה וקצין בריטי לשעבר בשם ג'יימס לה מסורייה (James Le Mesurier) בשנת 2013, בעיקר כדי לתת תגובה הולמת להפגזות חסרות ההבחנה שבוצעו על ידי חיל האוויר הסורי על יישובים אזרחיים באזורים שבשליטת המורדים. ההדרכה והקורסים למתנדבים הסורים הראשונים נמסרו על ידי מתנדבים טורקיים מארגון AKUT אשר גם הקים עבור כך מחנות אימונים בשטחה של טורקיה יחד עם ארגון ARK מאיחוד האמירויות הערביות. לאחר אימונים אינטנסיביים שבהם המתנדבים תרגלו חיפוש והצלה בשטח בנוי כמו גם מתן עזרה ראשונה ושירותי רפואה, הם נשלחו חזרה לסוריה. בתחילה, פעלו בעיקר צוותים מקומיים לא מאורגנים ברחבי סוריה, אולם לבסוף, הארגון נוסד רשמית ב-25 באוקטובר 2014 לאחר שכלל הצוותים הצביעו על הקמת ארגון משותף. הציוד של מתנדבי הארגון כולל מגני מרפקים וברכיים, מדים בצבע בז', מכשירי קשר, ציוד ומכשור רפואי קל לנשיאה ולשימוש אשר לא תלוי בחשמל, וקסָדות לבנות אשר הפכו לסימן הזיהוי הבולט של הארגון.
מאז הקמתו, הארגון גדל בהדרגה כשתחתיו פועלים כבר 2,850 מתנדבים ו-114 מרכזים מקומיים של ה-SCD ב-8 המחוזות בסוריה (חלב, אידליב, חמאת, חומס, לטקיה, דמשק, ריף דמשק ודרעא). חלק גדול מהמתנדבים החדשים הוכשרו על ידי המתנדבים הראשונים שהגיעו מטורקיה. בחודש ינואר 2016, ה-SCD הצהיר שמתנדביו הצילו את חייהם של למעלה מ-40,000 אנשים במהלך מלחמת האזרחים, וכי למעלה מ-7 מיליון אזרחים הסתייעו בשירותיו. נכון 2015, התקציב השנתי של ה-SCD הוא בסביבות 30 מיליון דולר. אף על פי שהפעילות בארגון מוגדרת כ"התנדבות", בפועל, כל מתנדב במשרה מלאה מקבל קצבה חודשית של 150 דולר.
פעולות

המשימה של SCD היא "להציל כמה שיותר חייהם של אנשים במשך הזמן הקצר ביותר שאפשר כדי למזער פגיעה נוספת באנשים ונזק לרכוש". העבודה של הארגון כוללת כ-15 משימות הגנה אזרחיות אשר מפורטות במשפט ההומניטרי הבינלאומי (IHL). עיקר פעילותם של המתנדבים בסוריה מורכבת מחיפוש והצלה בסביבה עירונית בנויה לאחר הפצצות, ובמקביל, כיבוי אש, פינוי וטיפול רפואי, פינוי אזרחים מאזורי סכנה ומתן שירותים חיוניים כמו מזון ותיקון קווי חשמל.
עד אוקטובר 2015, התפקיד הבולט ביותר של ה-SCD היה חילוץ אזרחים מהריסות שנוצרו בעקבות חביות נפץ ומטעני חבלה מאולתרים שהוטלו על ידי מסוקים סורים כמו מיל מי-24 ומיל מי-17 של חיל האוויר הסורי. החל מתחילת המעורבות הרוסית במלחמת האזרחים בסוריה ב-30 בספטמבר 2015, מרבית העבודה של ה-SCD היא תגובה מהירה לתקיפות של מטוסי חיל האוויר הרוסי אשר מפציצים באופן קבוע אזורים עירוניים ועושים שימוש גם בפצצות מצרר.
העבודה של מתנדבי ה-SCD מתוארת לפעמים כעבודה המסוכנת ביותר בעולם, והפעילות שלהם כרוכה בסיכון רב ממגוון איומים בשל המלחמה בסוריה. כ-130 מתנדבים נהרגו מאז היווסדו של הארגון.
בתקשורת

ה-SCD מצוטט באופן נרחב בתקשורת האזורית והבינלאומית, וזוכה לסיקור גדול בקרב כלי התקשורת בנוגע למלחמת האזרחים בסוריה. בתור מגישי העזרה המגיעים ראשונים לאזור המפוצץ, מתנדבי הקסדות הלבנות מספקים את מקורות מידע והצילומים או הסרטים העדכניים ביותר לגבי תקיפות על מטרות אזרחיות לעומת מקורות אחרים. כלי תקשורת רבים כמו הגרדיאן, Medium, Men's Journal, ה-CNN עסקו בהרחבה בפעילות הארגון.
מנהל הארגון - ראאד על-סלאח, פנה מספר פעמים למועצת הביטחון של האו"ם וגופים בינלאומיים אחרים לעצור את ההפצצות חסרות ההבחנה נגד אזרחים. ביוני 2014, אחד ממתנדבי הארגון - חאלד עומר פארח, זכה לתהילה בינלאומית כאשר נראה בווידאו בו הוא חילץ מההריסות בחלב תינוק שהיה לכוד שם במשך מספר שעות. פארח נהרג בתקיפה אווירית בחלב ב-2016.
ב-16 ביולי 2016, חברת הסטרימינג נטפליקס, הפיצה סרט תיעודי בשם "הקַסְדה הלבנה" על פעילות מתנדבי הארגון. יוזם ומקים הארגון - ג'יימס לה מסורייה - קיבל את אות מסדר האימפריה הבריטית מידי הממשלה על "הקמת שרותי הגנה אזרחית בסוריה", והארגון קיבל גם את פרס הקיום הנכון. במהלך 2016, הארגון פתח בעצומה מקוונות באינטרנט הקוראת להעניק לפעילי הארגון את פרס נובל לשלום.
השתייכות פוליטית

ה-SCD טוען שהוא ארגון הומניטרי נייטרלי ללא זיקה רשמית לכל שחקן פוליטי או צבאי, והמתנדבים שלו מחויבים לתת שירותים לכל האנשים הזקוקים לכך ללא קשר להשתייכותו האתנית, הדתית או הפוליטית. ה-SCD אינו קשור לארגון ההגנה האזרחי הבינלאומי של המועצה הכלכלית-חברתית של האומות המאוחדות או להגנה האזרחית של הצבא הסורי, והוא אינו פועל בשטחים שבשליטת צבא סוריה אשר מתנגד לפעילות הארגון. בדומה לארגונים אחרים הפועלים באזורים שבשליטת המורדים הסורים, ה-SCD עובד בשיתוף פעולה עם מועצות מקומיות, מועצות מחוזיות וקבוצות חמושות, כשהיחסים משתנים מנפה לנפה. לקרן Mayday Rescue שדרכה הארגון מקבל את מרבית מימונו יש משרדים בדובאי, אמסטרדם, ירדן וטורקיה.
מימון

ה-SCD נתמך על ידי סוכנויות הסיוע של מספר ממשלות וכן תורמים חיצוניים. בעת הקמת הארגון, משרד החוץ הבריטי היה מקור המימון הגדול ביותר של הארגון באמצעות סיוע לקרן Mayday Rescue שהוקמה לצורך זה.
התורמים הנוכחיים של הארגון כוללים כעת את ממשלת דנמרק, ממשלת גרמניה, הסוכנות לשיתוף פעולה בינלאומי של יפן, הסוכנות האמריקנית לפיתוח בינלאומי (USAID), משרד החוץ ההולנדי, והקרן ליציבות וביטחון (CSSF). התורמת הגדולה ביותר לארגון כעת היא הסוכנות האמריקנית לפיתוח אשר תרמה מאז 2013 כ-23 מיליון דולר. ממשלת בריטניה תרמה עד 2015 כ-15 מיליון ליש"ט.
ה-SCD מקבל גם תרומות פרטיות באינטרנט עבור "קרן הגיבורים" שלה, אשר מספקת טיפול למתנדבים שנפצעו ותומכת במשפחותיהם.
ביקורת

מתנגדי הארגון מקרב משטרו של בשאר אל-אסד טוענים שהארגון מורכב מסוכנים של המערב תומכי ארגונים ג'יהאדיסטים אשר רוצים לעורר אהדה כלפי ארגוני הטרור בסוריה ולהגדיל את התמיכה הכספית עבורם. לטענתם, הארגון מייצג את המלחמה בסוריה באופן חד-צדדי ומציג רק את המשטר הסורי באופן שלילי, ויש לו קשר הדוק עם הג'יהאדיסטים. הממשלות של רוסיה וסוריה מאשימות את הארגון כזרוע של ארגון הטרור הסוני ג'בהת א-נוסרה, ואף הפציצו מרכזים של הארגון מספר פעמים בחלב.
חילוץ

ב-22 ביולי 2018, חילץ צה"ל מסוריה כ-800 פעילי ארגון "הקסָדות הלבנות" ובני משפחותיהם (מרביתם ילדים). בליווי אבטחה של צה"ל ובניהול שכנות טובה הועברו הפליטים מגבול סוריה באוטובוסים לירדן. ירדן הסכימה לקלוט את הפליטים למשך שלושה שבועות כמאמץ הומניטרי עד להעברתם למדינות צד שלישי שהתחייבו לקלוט את הפליטים, ובהן בריטניה, גרמניה וקנדה.
מבצע החילוץ בוצע לבקשת ראש ממשלת אנגליה תרזה מיי אל נשיא ארצות הברית דונלד טראמפ, שהעביר את הבקשה לישראל באמצעות דייוויד פרידמן שגריר ארצות הברית בישראל.
הערות שוליים

↑  רויטרס ואיתמר אייכנר, העולם משבח את ישראל על הצלת "הקסדות הלבנות", באתר ynet, 22 ביולי 2018.
איש הקסדות הלבנות מפקח על יעה אופני שמפנה הריסות בעיר מערת א-נועמאן במחוז אידליב לאחר הפצצת חיל האוויר הסורי. נובמבר 2014.
טקס במסגרת פרויקט חץ הדורות, להנצחת מבצע סיוע הומניטרי נרחב להצלת חברי הקסדות הלבנות באוגדת הבשן, יולי 2019
ה'קכ"ג

ה'קכ"ג (5123)  היא שנה עברית  אשר  החלה ביום א' בתשרי, אור ל-20 בספטמבר 1362 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1363. שנה מסוג גכה, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ה'קכ"א

ה'קכ"א (5121)  היא שנה עברית  אשר  החלה ביום א' בתשרי, אור ל-12 בספטמבר 1360 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1361. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
נולדו

אדר – רבי שמעון בן צמח דוראן, יליד ספרד שלאחר גזירות קנ"א ברח לאלג'יר ולימים הפך לרבה הראשי. מגדולי חכמי דורו ומחבר "שו"ת התשב"ץ". (נפטר בה'ר"ד)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
המלדיביים במשחקים האולימפיים

האיים המלדיביים משתתפת במשחקים האולימפיים ברציפות מאז אולימפיאדת סיאול (1988), ומעולם לא השתתפה באולימפיאדת חורף. השתתפותם של הספורטאים המלדיבים במשחקים הייתה סמלית בעיקרה, ואיש מהם לא זכה במדליה אולימפית.
ראו גם

המלדיביים במשחקים האולימפיים לנוער
המנון גרינלנד

| --- | --- |

סמל גרינלנד
 מדינה:  גרינלנד גרינלנד
 שפה:  גרינלנדית
 מילים:  הנינג יעקב הנריק לונד
 לחן:  יונתן פטרסן
 תאריך מעמד רשמי:  1916
את, ארצנו העתיקה (בגרינלנדית: Nunarput, utoqqarsuanngoravit) הוא ההמנון הלאומי של גרינלנד, ההמנון נכתב על ידי הנינג יעקב הנריק לונד והולחן על ידי יונתן פטרסן. הוא אומץ רשמית בשנת 1916.
מילות השיר

| מילים בגרינלנדית> בית ראשון | תעתיק עברי> בית ראשון | תרגום לעברית> בית ראשון | תרגום לאנגלית> בית ראשון |
| --- | --- | --- | --- |
|  Nunarput, utoqqarsuanngoravit Niaqqut ulissimavoq qiinik. Qitornatit kissumiaannarpatit Tunillugit sineriavit piinik. |  נוּנַרְפּוּט, אוּטוֹקַּרְסוּאַנְּגוֹרַוִיט נִיאַקּוּט אוּלִיסִּימַבוֹק קִינִיךּ. קִיטוֹרְנַצִיט כִּיסּוּמִיאַנַּרְפַּצִיט טוּנִישּׂוּגִיט סִינֵרִיאַוִיט פִּינִיךּ |  ארצנו, שהפכה כה זקנה ראשך מכוסה כולו שער לבן תמיד החזקת אותנו, ילדיך, בחיקך, והענקת לנו את אושר חופיך. |  Our country, which has become so old your head is all covered with white hair. Always held us, your children, in your bosom and gave us the riches of your coasts. |
בית שני
|  Akullequtaasut merlertutut Ilinni perortugut tamaani Kalaallinik imminik taajumavugut Niaqquit ataqqinartup saani. |  אַכּוּשֵּׂקוּטַסוּט מֵרְלֵרְטוּטוּט אִילִינִּי פֵּרוֹרְטוּגוּט טַמַנִי כַּלַשִּׂינִיךּ אִימִּינִיךּ טַיוּמַבוּגוּט נִיאַקּוּאִיט אַטַקִּינַרְטוּפּ סַנִי |  כילדים אמצעיים במשפחה פרחנו כאן, כלשׂיט, רוצים אנו לקרוא לעצמנו לפני ראשך הגאה והמכובד. |  As middle children in the family we blossomed here Kalaallit, we want to call ourselves before your proud and honourable head. |
בית שלישי
|  Taqilluni naami atunngiveqaaq Kalaallit siumut makigitsi. Inuttut inuuneq pigiuminaqaaq Saperasi isumaqaleritsi. |  טַקִישּׂוּנִי נַמִי אַטוּנּגִיוֵקַק כַּלַשִּׂיט סִיאוּמוּט מַכִּיגִיצִי אִינוּטּוּט אִינוּנֵק פִּיגִיאוּמִינַקַק סַפֵּרַסִי אִיסוּמַקַלֵרִיצִי |  הענווה אינה מובנת מאליה, כלשׂיט, התעוררו והיו גאים. חיים מכובדים הם מטרתנו; ובאומץ לנקוט עמדה. |  Humbleness is not the course, Kalaallit wake up and be proud! A dignified life is our goal; courageously take a stand |
המוזיאון והארכיון היהודי-הונגרי

| --- | --- |

 מידע כללי
 סוג:  היסטוריה
 כתובת:  Dohány u. 2. (Síp u. 12.), 1075 Budapest 
 מיקום:  ארז'בטווארוש 
 מדינה:  הונגריה 
 הקמה ובנייה
 תקופת הבנייה:  ?–1909
 תאריך פתיחה רשמי:  1909 
 קואורדינטות:  47°29′45″N 19°03′38″E﻿ / ﻿47.495888888889°N 19.060694444444°E﻿ / 47.495888888889; 19.060694444444
 milev.hu
  (למפת בודפשט מוגדלת) המוזיאון והארכיון היהודי-הונגרי(למפת בודפשט רגילה) המוזיאון והארכיון היהודי-הונגרי
 
המוזיאון והארכיון היהודי-הונגרי (בהונגרית: Magyar Zsidó Múzeum és Levéltár) הוא תערוכה מתמדת במתחם הבניינים של בית הכנסת הגדול של בודפשט ברחוב דוהני ומציג את השרידים החומריים של התרבות וההיסטוריה היהודית הונגרית. אחד מאוספי היודאיקה הבולטים ביותר במרכז אירופה נמצא בבעלות המוזיאון ובניהולו של התאחדות הקהילות היהודיות בהונגריה (MAZSIHISZ).בין יוזמי הקמת המוזיאון היה פרנץ מזאי.
היסטוריה

פריטי פולחן יהודים הוצגו לראשונה בפומבי בהונגריה בשנת 1894 בתערוכת עבודות הצורפות ההונגריות. בחגיגות האלף שנה (לכיבוש הונגריה על ידי השבטים המדיארים) בשנת 1896, בתערוכה הלאומית של אלף שנים אלה הציגה הקהילה היהודית בהונגריה תשעים פריטים.
ההחלטה לגבי הקמתו הרשמית של המוזיאון היהודי הונגרי התקבלה ב־1 בדצמבר 1909. אז קיבלה האגודה הספרותית היהודית-הונגרית החלטה והחלה עבודת האיסוף. התערוכה הראשונה לציבור נפתחה ב־23 בינואר 1916, בדירה שכורה ברחוב הולד 23. בשלב זה נאספו כבר קרוב ל-1,500 פריטים פולחניים יהודיים ושרידים היסטוריים. פתיחת המוזיאון היהודי הונגרי לא פיגרה אחר פתיחת מוסדות אירופיים דומים (וינה 1895, פרנקפורט, המבורג 1898, פראג 1906, סנקט פטרבורג 1914).
בשנת 1932 הושלם בניין המוזיאון בצורה של אגף נוסף שהשתלב היטב בבניין הראשי של בית הכנסת. תערוכת הקבע החדשה נפתחה ב-26 בדצמבר. המוזיאון היהודי הונגרי מילא בהדרגה תפקיד חשוב יותר ויותר בחיים התרבותיים והאינטלקטואליים של יהדות הונגריה. קהילות, משפחות, אנשים פרטיים תרמו לאוסף את הפריטים בעלי הערך שהיו בבעלותם. עם זאת, האידאולוגיה האנטישמית של שנות השלושים, והאידאולוגיה האנטי דתית של שנות החמישים, היוו מכשול רציני בהתפתחות המוסד.
בשנת 1938, לאחר פרסום החוק היהודי הראשון, הציג המוזיאון, תערוכה בשם "תערוכת אמנציפציה", בה הוצגו הנסיבות סביב הולדתו של "חוק האמנציפציה" משנת 1867 וכן הוצג תהליך ההתבוללות של יהודי הונגריה. בין השנים 1944-1939 אירח המוזיאון את תערוכות האמנות של אומיקה - ההתאחדות הלאומית היהודית-הונגרית לחינוך, שהתקיימו על ידי אמנים שנאסר עליהם להציג בפורומים הרגילים בשל יהדותם.
בשנת 1940 אורגן על ידי אנשי המוזיאון סיורי איסוף מקיפים כדי לאסוף את זיכרונות הקהילות הכפריות שהלכו ודעכו. בשל איום המלחמה הוצב חלק מחומר המוזיאון במרתפי המוזיאון הלאומי ההונגרי בשנת 1942. בשנת 1943 ביקשו לאחסן פריטים יקרי ערך נוספים בכספות בנקאיות, אולם לאחר מכן הם נעלמו במהלך המלחמה.
הארכיון היהודי הונגרי נפתח במכון הלאומי להכשרה רבנים בבודפשט בשנת 1972 ובשנת 1994 הוא מוזג עם המוזיאון, ושמו הרשמי של המוסד הפך למוזיאון והארכיון היהודי הונגרי.
בשנת 1993 נשדדו כמעט כל החומרים שהוצגו במוזיאון; הפריטים נמצאו רק בקיץ 1994 ברומניה.
הערות שוליים

↑  https://nava.hu/id/05317_1994/
↑  http://www.deluxe.hu/a-legnagyobb-magyarorszagi-mukincslopasok/20120325 גניבות האומנות הגדולות ביותר בהונגריה (בהונגרית)
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
| --- | --- |
בקרת זהויות :  NLI: 987007259277805171  GND: 2105197-5  ISNI: 0000 0001 1380 484X  LCCN: n88061275  NKC: xx0030075  VIAF: 154283430   WorldCat (עם VIAF): 154283430
המוזיאון לאומנויות ולמקצועות

| --- | --- |

המנזר (לשעבר) סן מרטן דה שן, בו שוכן המוזיאון
 מידע כללי
 סוג:  היסטוריה
 על שם:  הקונסרבטואר הלאומי לאומנויות ולמלאכות 
 כתובת:  סן-מרטן-דה-שן 
 מיקום:  הרובע השלישי של פריז 
 מדינה:  צרפת 
 מבקרים בשנה:  220,340 (נכון ל־2019)
 הקמה ובנייה
 תקופת הבנייה:  ?–1794
 תאריך פתיחה רשמי:  1794 
 קואורדינטות:  48°51′58″N 2°21′19″E﻿ / ﻿48.866111111111°N 2.3552777777778°E﻿ / 48.866111111111; 2.3552777777778
 www.arts-et-metiers.net
  (למפת פריז מוגדלת) המוזיאון לאומנויות ולמקצועות(למפת פריז רגילה) המוזיאון לאומנויות ולמקצועות
 
מטוטלת פוקו תלויה ממרכז כיפת הכנסייה לשעבר, במוזיאון לאמנויות והמקצועות
מוזיאון האֻמָּנוּיות והמקצועות (בצרפתית: Musée des Arts et Métiers) הוא מוזיאון הממוקם בפריז, צרפת, ובו שוכן האוסף של הקונסרבטואר הלאומי לאֻמָּנוּיות ולמקצועות (Conservatoire National des Arts et Métiers, CNAM – מוסד צרפתי להשכלה גבוהה המוקדש לקידום המחקר המדעי והתעשייתי).
היסטוריה

המוזיאון נוסד בשנת 1794 כמחסן לשימור מכשירים והמצאות מדעיים, על-פי הצעתו של אנרי גרגואר (Henri Grégoire), ראש מנזר ואחד ממנהיגי המהפכה הצרפתית, להקים "מחסן עבור מכשירים, מכונות, מודלים, כלים, רישומים, תיאורים וספרים בכל תחומי האומנויות והמסחר". המוזיאון נפתח רשמית בשנת 1802.
מאז היווסדו, שוכן המוזיאון במנזר הנטוש של סן-מרטן-דה-שאן (Saint-Martin-des-Champs) שברחוב ראומור (Rue Réaumur), ברובע השלישי של פריז. יסודות המבנה הרומנסקי הונחו בסביבות 1059, והכנסייה הוקדשה ב-1067, אך לאחר המהפכה ננטש המקום. בשנות התשעים של המאה ה-20 עבר המוזיאון שיפוצים נרחבים, ונעשו תחתיו חפירות ארכאולוגיות. החפירות חשפו בית קברות גדול, ובו כמאה ארונות קבורה מגבס, מהמאות השישית ועד התשיעית לספירה.
המוזיאון, שפורס את תולדות הטכנולוגיה, בנוי סביב שבעה נושאים מרכזיים: מכשירים מדעיים, חומרים, בנייה, תקשורת, אנרגיה, מכניקה ותחבורה. כמו כן, התצוגה מחולקת לארבעה פרקי זמן מרכזיים: לפני 1750, בין השנים 1750–1850 (הולדת המכניזם), 1850-1950 (התפשטות התיעוש), ומאז 1950 ועד ימינו (שינויי העולם בן זמננו).
באוסף מוצגים מכשירים היסטוריים שונים, למן האצטרולב, מכונת הדפוס ומכשירי ניווט, חישוב ומדידה מוקדמים, דרך מעבדות מחקר של מדענים מפורסמים כלבואזיה, מכוניות ראשונות, אב-טיפוס של כלי טייס מהמאה ה-19, מצלמות ישנות, אוטומטים לנגינה, ועד מכשירים מדעים מהמאה ה-20.
באוסף המוזיאון נכללה גם מטוטלת פוקו, אך היא הועברה לפנתאון בשנת 1995, וכעת מוצג בו העתק.
בחצר המוזאון מצוי העתק של פסל החירות ובתוך המוזיאון נמצאים מספר דגמים שלו.
המוזיאון מופיע בספרות ברומן המטוטלת של פוקו מאת אומברטו אקו, שם נפתחת עלילת הספר, ושם מתרחשת סצנת השיא שלו.
למוזיאון תחנת מטרו סמוכה, הנושאת את שמו (Arts et Métiers), ועוברים בה קווי הרכבת 3 ו-11, כאשר רציפי קו 11 מעוצבים ברוח הטכנולוגיה של המאה ה-19.